Slovakias nasjonalbank

Slovakias nasjonalbank (slov: Národná banka Slovenska – NBS) er sentralbanken i Slovakia. Banken har hovedkontor i Bratislava, men har også filialer i fem andre byer.Slovakias nasjonalbank – Local offices , besøkt 22. januar 2012.

Historie
NBS ble etablert 1. januar 1993, samme dato som Slovakia ble løsrevet fra Tsjekkoslovakia. Den 1. januar 2009 innførte Slovakia euro og ble med i eurosonen. 

Oppgaver og målsettinger
Sentralbanken har følgende hovedoppgaver:
 formulere og implementere landets pengepolitikk
 utstede sedler og mynter
 kontrollere og koordinere pengesirkuleringen, betalinger mellom bankene
 overvåke banknæringen

Siden Slovakia er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Slovakia og i EU. Siden 1. januar 2009 har banken vært en del av Eurosystem.Slovakias nasjonalbank – About the bank, besøkt 12. mai 2011.

Hovedstyringsmålet i EU, og dermed også Slovakia, er lav og stabil inflasjon på ca. 2 % i året.

Sentralbanksjef
Sentralbanksjef er pr november 2014 Jozef Makúch. Han overtok stillingen 11. januar 2010, og overtok da etter Ivan Sramko, som hadde sittet siden 1. januar 2005.Slovakias nasjonalbank – Bank Board of the NBS, besøkt 12. mai 2011. Visesentralbanksjef er Ján Tóth, han har hatt denne stillingen siden november 2012.

Hovedkvarter
Hovedkvarterbygningen til Slovakias nasjonalbank ble åpnet 23. mai 2002 i Bratislava, Slovakias hovedstad. Med en høyde på 113 meter og 33 etasjer er det den høyeste bygningen i Bratislava. Den har 9 regionale avdelinger og den er overordnet alle banker i Slovakia.

Se også
Liste over verdens sentralbanker
Slovakisk koruna

Referanser

Eksterne lenker


Kategori:Sentralbanker
Kategori:Slovakias økonomi
Kategori:Etableringer i 1993
Kategori:Bratislava
Slovakia
Kategori:1993 i Slovakia